### Beslutning

Mikkel Christensen, Magistratsafdelingen for Sociale forhold og Beskæftigelse, Magistratsafdelingen for Børn og Unge, Magistratsafdelingen for Kultur og Borgerservice, Magistratsafdelingen for Teknik og Miljø og Magistratsafdelingen for Sundhed og Omsorg med bemærkning, at byrådet i sit møde den 9. juni 2021 har vedtaget Magistratens foranstående indstilling af 7. juni 2021.

Sagen blev behandlet sammen med sag 3.

### Resumé

[adresse] og [adresse] gennemgår i disse år og frem mod 2030 store fysiske og sociale forandringer, som konsekvens af Folketingets Parallelsamfundspakke og Aftale om udsatte boligområder i [adresse] fra 2018. Et centralt greb i omdannelserne er nedrivningen af almene familieboliger og opførelsen af et stort antal private boliger, erhverv og idræts- og kulturfaciliteter, som skal bidrage til at skabe en mere blandet beboersammensætning.

Byrådet tilkendegav med Aftale om udsatte boligområder i 2018 en forventning om, at ”*borgerne i udsatte boligområder skal opleve samme grad af tryghedsfølelse, som andre borgere i [adresse] og derved gives samme muligheder for at deltage aktivt i det omkringliggende samfund*”.

Erfaringerne fra [adresse] og [adresse], herunder CFIA’s analyse (bilag 1), peger i den forbindelse på, at tryghed er afgørende for at kunne tiltrække tilflyttere og besøgende samt fastholde eksisterende beboere i de udsatte boligområder.

Der har på den baggrund været nedsat en tværgående arbejdsgruppe (bilag 2), som har udarbejdet et katalog med mulige indsatser som kan styrkes/igangsættes i de tre områder (bilag 3), med mulighed for at brede erfaringerne ud til øvrige udsatte boligområder i [adresse].

Det er muligt for partierne, at stille forslag om tryghedsinitiativerne i budgetprocessen, såfremt de ønsker initiativerne fremmet.

### Indstilling

Det indstilles:

At 1) byrådet som opfølgning på Aftale om udsatte boligområder i 2018 principdrøfter tryghedskataloget som mulig ramme for det videre arbejde med tryghedsindsatsen i [adresse] og [adresse]

At 2) der ultimo 2021 fremsendes en opfølgende indstilling om implementering af tryghedsinitiativerne i [adresse] og [adresse] med afsæt i de muligheder, som den økonomiske ramme giver

At 3) der i 2022 fremsendes en indstilling om principper for det fremtidige samarbejde om lokale indsatser i øvrige boligområder, som kan understøtte bl.a. trygheden i disse områder

### Sagens forløb

07-06-2021 Magistraten

Fremsendes til [adresse] med bemærkning, at Magistraten i mødet den 7. juni 2021 anbefaler, at byrådet tiltræder Borgmesterens Afdelings, Magistratsafdelingen for Sociale Forhold og Beskæftigelses, Magistratsafdelingen for Teknik og Miljøs, Magistratsafdelingen for Sundhed og Omsorgs, Magistratsafdelingen for Kultur og Borgerservices samt Magistratsafdelingen for Børn og Unges indstilling af 25. maj 2021.

Agnes Berg tog forbehold.

Borgmester Søren Bech var forhindret i at deltage i sagens behandling.

 09-06-2021 Aarhus Byråd
Mikkel Christensen, Magistratsafdelingen for Sociale forhold og Beskæftigelse, Magistratsafdelingen for Børn og Unge, Magistratsafdelingen for Kultur og Borgerservice, Magistratsafdelingen for Teknik og Miljø og Magistratsafdelingen for Sundhed og Omsorg med bemærkning, at byrådet i sit møde den 9. juni 2021 har vedtaget Magistratens foranstående indstilling af 7. juni 2021.

Sagen blev behandlet sammen med sag 3.